Narodna skupština
20130326

Kako možemo ozbiljno diskutovati ako stvar ne gledamo mnogo šire i u celini, ako i ovu odluku ne stavimo u kontekst jedne opšte političke situacije, jednog opšteg društvenog i državnog problema u kojima se trenutno nalazimo? Dozvolićete, da to jeste problem kada ozbiljno računate sa tim i imate ambicije da se borite protiv korupcije i u javnim nabavkama. Kada se taj zakon donosio, bila je rasprava o tome da jeste potreban zakon, ali gubi se nešto iz vida, a to je kada se već stigne do javnih nabavki to je već gotovo. Dakle, gotovo je, zato što se ne kontroliše. Ko je taj koji odlučuje da se u stvari raspišu te javne nabavke? Vi sada tražite od nas da podržimo ove potencijalne članove odbora. Traži te od nas da od tih ljudi očekujemo jednu ozbiljnost, odgovornost, a pri tom, uradili ste sve da se kompromituje i ta eventualna ozbiljnost i ta eventualna odgovornost. Dakle, to je prvi korak.